# บทที่ ๑

##  บทนำ/ความสำคัญของการวางแผน

 พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่นพ.ศ.2542 ได้กำหนดหน้าที่ขององค์กรปกครองส่วนท้องถิ่นในการให้บริการสาธารณะที่จะเป็นประโยชน์แก่ท้องถิ่นตลอดจนรายได้ของท้องถิ่นที่เพิ่มขึ้นทำให้องค์กรปกครองส่วนท้องถิ่นต้องใช้ทรัพยากรและรายได้ของตนเองให้เกิดประโยชน์สูงสุดเพื่อตอบสนองความต้องการของประชาชนอย่างทั่วถึงประกอบกับระเบียบกระทรวงมหาดไทยว่าด้วยการจัดทาแผนพัฒนาขององค์กรปกครองส่วนท้องถิ่นพ.ศ.2548 ได้กำหนดประเภทของแผนพัฒนาไว้ 2 ประเภทคือแผนยุทธศาสตร์การพัฒนาแผนพัฒนาสามปีแผนพัฒนาสามปีเป็นแผนพัฒนาเศรษฐกิจและสังคมขององค์กรปกครองส่วนท้องถิ่นที่กำหนดยุทธศาสตร์ขึ้นใช้เป็นแนวทางในการพัฒนามีวัตถุประสงค์เป้าหมายประกอบกับกิจกรรม/โครงการที่จะดำเนินการในระยะเวลา 3 ปี (พ.ศ.2559-2561) รวมทั้งมีหน่วยงานผู้รับผิดชอบแผนพัฒนาสามปีจึงเป็นแผนพัฒนาสามปีเป็นแผนพัฒนาของเทศบาลที่สอดคล้องกับแผนยุทธศาสตร์การพัฒนาขององค์กรปกครองส่วนท้องถิ่นเพื่อให้การบริหารงานขององค์กรปกครองส่วนท้องถิ่นเป็นไปเพื่อประโยชน์ของประชาชนโดยมีแผนพัฒนาเป็นเครื่องมือเทศบาลตำบลพรุพีได้จัดทำแผนพัฒนาสามปีขึ้นเพื่อใช้เป็นแผนพัฒนาเทศบาลตำบล นำกิจกรรมไปสู่การปฏิบัติในพื้นที่ให้สอดคล้องกับศักยภาพของพื้นที่ปัญหาและความต้องการของประชาชนอันจะนำไปสู่การจัดทำงบประมาณรายจ่ายประจำปีต่อไปดังนั้นองค์กรปกครองส่วนท้องถิ่นจะต้องดำเนินการจัดทำแผนพัฒนาสามปีซึ่งจะมีลักษณะวัตถุประสงค์ขั้นตอนในการจัดทำและประโยชน์ของการจัดทำแผนพัฒนาสามปีดังนี้

เทศบาลตำบลพรุพี ได้จัดทำแผนยุทธศาสตร์การพัฒนาตามแนวทางและหลักเกณฑ์การจัดทำแผนยุทธศาสตร์การพัฒนา (พ.ศ. 25549 -2563) และแผนพัฒนาสามปี (พ.ศ. ๒๕๕9 – ๒๕61) ขององค์กรปกครองส่วนท้องถิ่น โดยนำกรอบยุทธศาสตร์การพัฒนาท้องถิ่นในเขตจังหวัดและข้อมูลที่ได้ร่วมประชาคมเพื่อจัดทำ/ทบทวนแผนชุมชนหรือแผนพัฒนาหมู่บ้าน รวมถึงข้อมูลอื่นที่มีความจำเป็นและเกี่ยวข้องมาพิจารณาเพื่อกำหนดประเด็นการพัฒนาที่สอดคล้องกับความต้องการของประชาชนรวมถึงการสำรวจและจัดเก็บข้อมูลพื้นฐานที่เป็นมาตรฐานสำหรับนำไปใช้ประโยชน์ในการวางแผนพัฒนาท้องถิ่น เพื่อเป็นการเตรียมการสำหรับการพัฒนาในอนาคต โดยจัดทำแผนยุทธศาสตร์การพัฒนา และแผนพัฒนาสามปีตามระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่นพ.ศ. ๒๕๔๘ สอดคล้องกับยุทธศาสตร์การพัฒนาจังหวัด ยุทธศาสตร์การพัฒนาองค์กรปกครองส่วนท้องถิ่นในเขตจังหวัด และใช้แผนพัฒนาท้องถิ่นเป็นกรอบในการจัดทำงบประมาณรายจ่ายของเทศบาลตำบลพรุพีตามอำนาจหน้าที่ต่อไป

**๑. ลักษณะของแผนพัฒนาสามปี**

 **แผนพัฒนาสามปี**หมายถึง แผนพัฒนาเศรษฐกิจและสังคมของเทศบาลที่สอดคล้องกับแผนยุทธศาสตร์การพัฒนาเทศบาล อันมีลักษณะเป็นการกำหนดรายละเอียดแผนงาน โครงการพัฒนาที่จัดทำขึ้นสำหรับปีงบประมาณแต่ละปี ซึ่งมีความต่อเนื่อง และเป็นแผนก้าวหน้า ครอบคลุมระยะเวลาสามปี โดยมีการทบทวนเพื่อปรับปรุงเป็นประจำทุกปี

 แผนพัฒนาสามปีเป็นการแปลงแผนยุทธศาสตร์การพัฒนาไปสู่การปฏิบัติ โดยมีหลักคิดที่ว่าภายใต้ยุทธศาสตร์การพัฒนาหนึ่งๆ จะมีแนวทางการพัฒนาได้มากกว่าหนึ่งแนวทาง และภายใต้แนวทางการพัฒนาหนึ่ง จะมีโครงการและกิจกรรมได้มากกว่าหนึ่งโครงการและกิจกรรมที่จะต้องนำมาดำเนินการเพื่อให้บรรลุตามวัตถุประสงค์และเป้าหมายที่ต้องการในแต่ละยุทธศาสตร์การพัฒนา ซึ่งจะมีผลต่อวัตถุประสงค์เป้าหมาย จุดมุ่งหมายการพัฒนาอย่างยั่งยืน และวิสัยทัศน์ในที่สุด นอกจากนั้นยังเป็นแผนที่มีความสัมพันธ์ใกล้ชิดกับงบประมาณรายจ่ายประจำปี โดยนำโครงการหรือกิจกรรม จากแผนพัฒนาสามปีในปีที่จัดทำงบประมาณรายจ่ายประจำปีไปจัดทำงบประมาณ เพื่อให้กระบวนการจัดทำงบประมาณเป็นไปด้วยความรอบคอบ และผ่านกระบวนการการมีส่วนร่วมของประชาชน ดังนั้น แผนพัฒนาสามปีจึงมีลักษณะกว้าง ๆ ดังต่อไปนี้

๑.๑ เป็นเอกสารที่แสดงความสอดคล้องกับแผนยุทธศาสตร์การพัฒนาเทศบาล

๑.๒ เป็นเอกสารที่แสดงแนวทางการพัฒนา และวัตถุประสงค์ของแนวทางการพัฒนาที่ชัดเจน

 และมีลักษณะเฉพาะเจาะจงที่ดำเนินการ

๑.๓ เป็นเอกสารที่แสดงโครงการและกิจกรรมการพัฒนาที่จะดำเนินการเป็นห้วงระยะเวลาสามปี

๑.๔ เป็นเอกสารที่จะแสดงความเชื่อมโยงระหว่างแผนยุทธศาสตร์การพัฒนาเทศบาล กับ

 งบประมาณรายจ่ายประจำปี

**๒. วัตถุประสงค์ของการจัดทำแผนพัฒนาสามปี**

การจัดทำแผนพัฒนาสามปี จะมีความเชื่อมโยงกับการจัดทำงบประมาณรายจ่ายประจำปีอย่างใกล้ชิด โดยเฉพาะอย่างยิ่งการจัดทำงบประมาณในระบบมุ่งเน้นผลงาน โดยสรุปวัตถุประสงค์ในการจัดทำแผนพัฒนาสามปีได้ดังนี้

๒.๑ เพื่อเป็นการเตรียมโครงการพัฒนาต่างๆ ให้อยู่ในส่วนที่พร้อมจะบรรจุในเอกสารงบประมาณ

ประจำปี และนำไปปฏิบัติได้ทันทีเมื่อได้รับงบประมาณ

๒.๒ เพื่อแสดงความสัมพันธ์เชื่อมโยงและสอดคล้องกันระหว่างแผนยุทธศาสตร์การพัฒนา

เทศบาล แผนพัฒนาสามปี และการจัดทำงบประมาณรายจ่ายประจำปี

๒.๓ เพื่อแสดงจุดมุ่งหมาย และแนวทางการพัฒนาของปีที่จัดทำแผนว่าเป็นอย่างไร โดยให้

มีความสอดคล้องและสามารถสนองตอบต่อวัตถุประสงค์และเป้าหมายของการพัฒนาเทศบาล

๒.๔ เพื่อเป็นเอกสารแผนพัฒนาเทศบาลประจำปี ตามองค์ประกอบของแผนพัฒนาเทศบาล

**๓. ขั้นตอนในการจัดทำแผนพัฒนาสามปี**

เมื่อได้กำหนดยุทธศาสตร์การพัฒนาและแนวทางการพัฒนาในแผนยุทธศาสตร์แล้วก็ต้องถึง

ขั้นตอนในการปฏิบัติโดยการจัดทำแผนพัฒนาสามปีซึ่งมีขั้นตอนการจัดทำขั้นตอนดังนี้

- ขั้นตอนที่ 1 การเตรียมการจัดทำแผน

- ขั้นตอนที่ 2 การคัดเลือกยุทธศาสตร์และแนวทางการพัฒนา

- ขั้นตอนที่ 3 การเก็บข้อมูลและการวิเคราะห์ข้อมูล

- ขั้นตอนที่ 4 การกำหนดวัตถุประสงค์ของแนวทางการพัฒนา

- ขั้นตอนที่ 5 การจัดทำรายละเอียดโครงการ/กิจกรรมการพัฒนา

- ขั้นตอนที่ 6 การจัดทำร่างแผนพัฒนาสามปี

- ขั้นตอนที่ 7 การอนุมัติและประกาศใช้แผนพัฒนาสามปี

 ๓.๑ คณะกรรมการพัฒนาเทศบาลร่วมกับประชาคมตำบล กำหนดประเด็นหลักการพัฒนาให้สอดคล้องกับวิสัยทัศน์ พันธกิจ และจุดมุ่งหมาย เพื่อการพัฒนาตามแผนยุทธศาสตร์การพัฒนาเทศบาล รวมทั้งต้องสอดคล้องกับปัญหาความต้องการของประชาคม และชุมชน โดยนำข้อมูลพื้นฐานในการพัฒนาจากหน่วยงานต่าง ๆ และข้อมูลในแผนชุมชนมาพิจารณาประกอบการจัดทำแผนพัฒนาสามปี

 ๓.๒ คณะกรรมการสนับสนุนการจัดทำแผนพัฒนาเทศบาลรวบรวมประเด็นหลักการพัฒนาปัญหา ความต้องการ และข้อมูล นำมาจัดทำร่างแผนพัฒนาสามปี แล้วเสนอคณะกรรมการพัฒนาเทศบาล

 ๓.๓คณะกรรมการพัฒนาเทศบาล พิจารณาให้ความเห็นชอบร่างแผนพัฒนาสามปี เพื่อนำ เสนอผู้บริหารเทศบาล

 ๓.๔ ผู้บริหารเทศบาลพิจารณาอนุมัติร่างแผนพัฒนาสามปี และประกาศใช้เป็นแผนพัฒนาสามปี

**๔. ประโยชน์ของการจัดทำแผนพัฒนาสามปี**

๔.๑ เป็นเครื่องมือที่ช่วยให้เทศบาลสามารถพิจารณาอย่างรอบคอบให้เห็นถึงความเชื่อมโยง

ระหว่างแนวทางการดำเนินงานต่าง ๆ เพื่อนำมาตัดสินใจกำหนดแนวทางการดำเนินงานให้มีประสิทธิภาพเกิดประสิทธิผล

๔.๒ ทำให้เทศบาลใช้เป็นแนวทางในการใช้ทรัพยากรการบริหารได้อย่างมีประสิทธิภาพและ

เกิดประโยชน์สูงสุดต่อประชาชนและองค์กร

๔.๓ ทำให้สามารถคัดเลือกโครงการที่เหมาะสม และมีความเป็นไปได้สูง ซึ่งได้จัดลำดับ

ความสำคัญสำหรับการดำเนินงานของปีนั้น ๆ

๔.๔ เป็นเครื่องมือที่จะช่วยให้เทศบาลสามารถดำเนินการพัฒนาไปสู่ **“วิสัยทัศน์”** ที่กำหนด

ไว้ได้อย่างแท้จริง